Көз өлчөө съёмкасы
Көз өлчөө съёмкасы – жер бетинин түзүлүшүн жөнөкөй курал- жабдыктар, аспаптар менен кагазга түшүрүү. Мында чийме чие турган кагаз (тактага бекитилген планшет), компас, визирлүү сызгыч колдонулат. Жер бетинин түзүлүшү кагазга чийме түрүндө түшүрүлөт. Аралык, кадам өлчөгүч, спидометр же көз болжолу менен, багытты компастын жардамы менен аныкталат. Визирлүү сызгычты багыт боюнча коюп, аралык чекит менен белгиленет. Кээ бир элементтер эки же үч кесилүүчү сызыктар менен аныкталат. Экинчи чекит мурдагы биринчи чекит боюнча такталат. Шарттуу белгилер, масштаб берилет. 
 Техника илимдери

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9